Republika Hrvatska
Grad Zagreb
GRADSKI URED ZA PROSTORNO UREĐENJE, IZGRADNJU GRADA, GRADITELJSTVO, KOMUNALNE POSLOVE I PROMET
Odjel za graditeljstvo 
Središnji odsjek za graditeljstvo 
Trg Stjepana Radića 1, Zagreb

Klasa: UP/I 361-03/2015-001/385
Urbroj: 251-13-22-1/003-15-6
Zagreb, 16.10.2015.

Gradski ured za prostorno uređenje, izgradnju Grada, graditeljstvo, komunalne poslove i promet, Odjel za graditeljstvo, Središnji odsjek za graditeljstvo, temeljem odredbe članka 99. Zakona o gradnji (Narodne novine, broj 153/13), postupajući po zahtjevu investitora javne ustanove Hrvatska radiotelevizija (OIB 68419124305), zastupane po ravnatelju Goranu Radmanu, sa sjedištem u Zagrebu na adresi Prisavlje 3, u ovom upravnom postupku zastupane po opunomoćeniku Ervinu Mihelju iz trgovačkog društva STUDIO ARHING d.o.o., za izdavanje građevinske dozvole,   u p u ć u j e

 POZIV

vlasnicima i nositeljima drugih stvarnih prava na k.č.br. 4065 k.o. Trnje, na adresi Prisavlje 3, kao nekretnini na kojoj se izdaje građevinska dozvola za rekonstrukciju zgrade B-10 (SUPERDESK TRG), te vlasnicima i nositeljima drugih stvarnih prava na k.č.br. 4086/1, 4085/3, 4002, 5619, 4040, 5626/2, 4955/1, 5683, 4281/1, 4285, 4284/2, 4284/4, 4020 i 5626/1, sve k.o. Trnje, kao nekretninama koje neposredno graniče sa k.č.br. 4065 k.o. Trnje,

da na dan 30. listopada 2015. godine u 14.00 sati u zgradi Gradske uprave Grada Zagreba, na adresi Trg Stjepana Radića 1 u Zagrebu, ured 118 na 1. katu, 

izvrše uvid u spis predmeta radi izjašnjenja o namjeravanoj rekonstrukciji postojeće zgrade na k.č.br. 4065 k.o. Trnje, prikazanoj u glavnom projektu zajedničke oznake ZOP-HRT-IMS-40-15, izrađenom u svibnju 2015. godine od strane glavnog projektanta Ervina Mihelja dipl.ing.arh.
	
Pozivu se pozvana stranka može odazvati osobno ili putem osobe ovlaštene za zastupanje, koja je dužna priložiti dokaz o ovlasti za zastupanje. Stranke koje se odazovu pozivu dužne su priložiti dokaz da su nositelj prava vlasništva ili drugog stvarnog prava na gore navedenim nekretninama.

Građevinska dozvola može se izdati i ako se stranke ne odazovu pozivu, u kojem slučaju će smatrati da je ovo tijelo uprave strankama u postupku pružilo mogućnost da se izjasne o činjenicama i okolnostima koje su od važnosti za rješavanje ove upravne stvari.

Ovaj poziv se smatra dostavljenim istekom osmoga dana od dana javne objave.

Samostalni upravni referent

Vanja Severec, mag.iur.

DOSTAVITI:
1. objavom na oglasnoj ploči ovog upravnog tijela (8 dana),
2. objavom na mrežnim stranicama ovog upravnog tijela,  
3. izlaganjem na k.č.br. 4065 k.o. Trnje, 
4. spis predmeta